section_heading: Povijest
paragraph_text: Osnovan je 24. travnja 1907. kao klub predstavnika studentskog sindikata Kaira. Prve uspjehe bilježi 1940-ih godina u nacionalnom prvenstvu, te je danas rekorder s 36 naslova., dok na međunarodnoj razini prve uspjehe bilježi 1980-ih, osvojivši Afrički kup prvaka (danas Afrička Liga prvaka) 1982. te 1987. godine. Isto natjecanje osvojali su još četiri puta tijekom 2000-ih, te je danas Al-Ahly sa šest osvojenih Afričkih Liga prvaka, četiri Kupa pobjednika kupova, četiri Superkupa te jednim Afro-azijskim klupskim prvenstvom najuspješniji afrički nogometni klub. Također je bio prvi klub koji je dva puta nastupio na Svjetskom klupskom prvenstvu, te je zasada jedini koji ima tri nastupa u tom natjecanju, na kojem su 2006. osvojili brončanu medalju.